S-404/2020

Mál þetta var þingfest 31. mars 2020 og dómtekið 11. maí. Málið er höfðað með tveimur ákærum Lögreglustjórans á höfuðborgarsvæðinu 11. febrúar 2020 og 28. apríl 2020 á hendur ákærða, S-kk-þgf M-kk-þgf B-kk-þgf, kt. [...], [...],, Hafnarfirði, fyrir eftirtalin brot gegn almennum hegningarlögum, umferðarlögum, lögum um ávana- og fíkniefni og vopnalögum, svo sem fyrri ákæru var breytt undir rekstri máls:

1. Fyrir þjófnað, fíkniefna- og vopnalagabrot með því að hafa sunnudaginn 14. maí 2017, í félagi við A, kt. [...],, brotist inn í nýbyggingu við [...] í Reykjavík og stolið verkfærum að ótilgreindu verðmæti, Nike úlpu, Harman Kardon magnara og Cloud Z4 hljóðblöndunartæki og haft í vörslum sínum 0,51 grömm af maríhúana, 1,19 grömm af amfetamíni, 11 ecstasy töflur, fjaðurhníf og hnúajárn sem lögregla fann við leit á ákærða og í bifreiðinni OV- 325.

Telst háttsemin varða við 1. mgr. 244. gr. almennra hegningarlaga nr. 19/1940, 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 848/2002 og b. og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Fyrir fíkniefnalagabrot með því að hafa sunnudaginn 13. maí 2018 á [...] í Hafnarfirði haft í vörslum sínum 1,99 grömm af amfetamíni sem lögregla fann við leit á ákærða.

Telst háttsemin varða við 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 848/2002.

3. Fyrir umferðarlagabrot með því að hafa föstudaginn 10. ágúst 2018 ekið bifreiðinni [...], án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist tetrahýdrókannabínól 8,0 ng/ml, alprazólam 26 ng/ml, díazepam 37 ng/ml, nordíazepam 84 ng/ml) austur Bústaðaveg við Suðurhlíð í Reykjavík þar sem lögregla stöðvaði aksturinn.

Telst háttseminv arða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fyrir umferðar- og fíkniefnalagabrot með því að hafa föstudaginn 14. september 2018 ekið bifreiðinni [...], án þess að hafa öðlast til þess réttindi, óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,6 ng/ml) með 91 kílómetra hraða á klukkustund um Suðurlandsveg við verslun Olís á Selfossi þar sem leyfður hámarkshraði er 50 kílómetrar á klukkustund og fyrir að hafa haft í vörslum sínum 7,87 grömm af amfetamíni og 8,46 grömm af maríhúana sem lögregla fann við leit í bifreiðinni.

Telst háttsemin varða við 2. mgr. 37. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

5. Fyrir umferðarlagabrot með því að hafa laugardaginn 6. október 2018 ekið bifreiðinni [...], án þess að hafa öðlast til þess réttindi, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,65‰, amfetamín 30 ng/ml, kókaín 175 ng/ml og tetrahýdrókannabínól 2,0 ng/ml) frá bifreiðastæði við Reykjavíkurveg 62 í Hafnarfirði og inn Trönuhraun í Hafnarfirði þar sem lögregla stöðvaði aksturinn.

Telst háttsemin varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Fyrir umferðar- og fíkniefnalagabrot með því að hafa laugardaginn 10. nóvember 2018 ekið bifreiðinni [...] án þess að hafa öðlast til þess réttindi, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,67‰, kókaín 70 ng/ml og tetrahýdrókannabínól 3,2 ng/ml) vestur Hjallabraut í Hafnarfirði að Hjallabraut 2 þar sem lögregla stöðvaði aksturinn og fyrir að hafa haft í vörslum sínum 0,24 grömm af maríhúana sem lögregla fann við leit í bifreiðinni.

Telst háttsemin varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 1. mgr. 14. gr. reglugerðarnr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

7. Fyrir umferðarlagabrot með því að hafa sunnudaginn 2. desember 2018 ekið bifreiðinni [...] án þess að hafa öðlast til þess réttindi, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,95‰, kókaín 310 ng/ml og tetrahýdrókannabínól 2,6 ng/ml) frá Ölhúsinu á Reykjavíkurvegi í Hafnarfirði að bifreiðastæði við Reykjavíkurveg 60, til móts við verslun 10- 11, þar sem akstri lauk.

Telst háttsemin varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Fyrir umferðarlagabrot með því að hafa laugardaginn 22. desember 2018 ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 20 ng/ml og tetrahýdrókannabínól 2,6 ng/ml) um Hjallabraut í Hafnarfirði að bifreiðastæði við Ölhúsið á Reykjavíkurvegi í Hafnarfirði þar sem akstri lauk.

Telst háttsemin varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

9. Fyrir umferðarlagabrot með því að hafa þriðjudaginn 9. apríl 2019 ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 30 ng/ml og tetrahýdrókannabínól 2,1 ng/ml) frá Reykjavíkurvegi 62 til suðurs að bifreiðastæði við Reykjavíkurveg 45 í Hafnarfirði.

Telst háttsemin varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

10. Fyrir umferðar-, fíkniefna- og vopnalagabrot með því að hafa miðvikudaginn 24. apríl 2019 ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 280 ng/ml og kókaín 215 ng/ml) norður Brúartorg í Borgarnesi og áfram norður Borgarbraut og inn Hrafnaklett að verslun Húsasmiðjunnar í Borgarnesi þar sem akstri lauk og fyrir að hafa umrætt sinn haft í vörslum sínum 0,45 grömm af MDMA, 0,85 g römm af kókaíni, fjaðurhníf og hnúajárn sem lögregla fann við leit á ákærða og í bifreiðinni.

Telst háttsemin varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018 og b. og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

11. F yrir fíkniefnalagabrot með því að hafa laugardaginn 8. júní 2019, við [...] í Húnavatnshreppi, haft í vörslum sínum 0,06 grömm af maríhúana sem ákærði framvísaði til lögreglu þegar höfð voru afskipti af ákærða.

Telst háttsemin varða við 2. gr., sbr. 5. og 6. gr. laga nr. 65/1974 um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

12. Fyrir umferðarlagabrot með því að hafa mánudaginn 2. september 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist kókaín 290 ng/ml, tetrahýdrókannabínól, alprazólam 5,5 ng/ml og nítrazepam 33 ng/ml) um Bæjarhraun í Hafnarfirði þar sem lögregla stöðvaði aksturinn.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

13. Fyrir umferðar- og fíkniefnalagabrot með því að hafa sunnudaginn 17. nóvember 2019 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,76‰, kókaín 375 ng/ml, amfetamín 80 ng/ml og tetrahýdrókannabínól 1,2 ng/ml) á bifreiðastæði við verslun Iceland í Engihjalla í Kópavogi og fyrir að hafa haft í vörslum sínum 2,17 grömm af amfetamíni sem lögregla fann við leit á ákærða.

Telst háttsemin varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

14. Fyrir umferðar- og fíkniefnalagabrot með því að hafa laugardaginn 23. nóvember 2019 ekið bifhjólinu [...] sviptur ökurétti, undir áhrifum áfengis og óhæfur til að stjórna því örugglega vegna áhrifa ávana- og fíkniefna og slævandi lyfja (í blóði mældist vínandamagn 0,56‰, kókaín 195 ng/ml, amfetamín 310 ng/ml og tetrahýdrókannabínól 1,4 ng/ml, alprazólam 4,5 ng/ml og klónazepam 18 ng/ml) frá Gamla enska barnum við Flatahraun í Hafnarfirði, inn á Reykjavíkurveg til norðurs og þaðan inn Hjallahraun til austurs og inn á bifreiðastæði við veitingastaðinn KFC við Hjallahraun í Hafnarfirði þar sem akstri lauk og haft í vörslum sínum 1,78 grömm af kókaíni sem lögregla fann við leit á ákærða.

Telst háttsemin varða við 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

15. Fyrir peningaþvætti, en til vara hylmingu, með því að hafa fimmtudaginn 26. desember 2019, í herbergi á [...] í Kópavogi, haft í vörslum sínum Dewalt rafmagns hallamál, tvær Dewalt rafhlöður, Brother límmiðaprentara og eina Dewalt hleðsludokku merkta [...] sem ákærða hlaut að hafa verið ljóst að hafði verið aflað með refsiverðum hætti en Dewalt rafmagns hallamálinu, Dewalt rafhlöðunum og Brother límmiðaprentaranum hafði verið stolið á vinnusvæði við Fornubúðir 5 í Hafnarfirði einhvern tímann á tímabilinu 20. til 23. desember 2019, en Dewalt hleðsludokkunni hafði verið stolið úr verkfæragámi við Brúarflöt 2 í Mosfellsbæ einhvern tímann á tímabilinu frá 14. til 16. desember 2019.

Telst háttsemin varða við 1. mgr. 264. gr. almennra hegningarlaga nr. 19/1940, en til vara við 1. mgr. 254. gr. sömu laga.

16. Fyrir fíkniefnalagabrot með því að hafa, á sama tíma og stað og greinir í 15. ákærulið, haft í vörslum sínum 0,54 grömm af maríhúana sem lögregla fann við leit í húsnæðinu.

Telst háttsemin varða við 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

Af hálfu ákæruvaldsins er þess krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. laga nr. 77/2019. Þá er krafist upptöku á haldlögðum 13,22 grömmum af amfetamíni, 2,63 grömmum af kókaíni, 11 töflum af ecstasy, 9,51 grammi af maríhúana, 0,45 grömmum af MDMA, 10 töflum af Tradolan 50 mg og 12 töflum af Xanax samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 4. mgr. 49. gr. lyfjalaga nr. 93/1994 með áorðnum breytingum. Loks er krafist upptöku á tveimur haldlögðum fjaðurhnífum og tveimur hnúajárnum með vísan til 1. mgr. 37. gr. vopnalaga nr. 16/1998.

Ákærði samþykkir upptökukröfur ákæruvaldsins og krefst vægustu refsingar og sviptingar ökuréttar sem lög leyfa.

Fyrir dómi játaði ákærði þá háttsemi sem honum er gefin að sök hér að framan. Var því farið með málið samkvæmt 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Er ágreiningur um hvort heimfæra eigi háttsemi ákærða samkvæmt 15. tölulið undir ákvæði almennra hegningarlaga um peningaþvætti eða hylmingu.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í 1.-16. tölulið að framan og þar þykir í öllum tilvikum rétt heimfærð til refsiákvæða, þó þannig að refsa ber ákærða fyrir brot á hylmingarákvæði 1. mgr. 254. gr. almennra hegningarlaga vegna varslna á þeim iðnaðarvörum sem lýst er í 15. tölulið, en eins og hér háttar til tæmir sú lagagrein sök gagnvart 1. mgr. 264. gr. laganna.

Ákærði varð 18 ára í mars [...]. Samkvæmt sakavottorði gekkst hann 20. janúar 2016 undir viðurlagaákvörðun og greiðslu 300.000 króna sektar fyrir nytjastuld, vímuefna- og sviptingarakstur, vörslur fíkniefna og vopnalagabrot. Þá var ákærði 7. júní 2018 dæmdur í tveggja mánaða skilorðsbundið fangelsi fyrir brot gegn valdstjórninni. Sá dómur var tekinn upp og dæmdur með 16. september 2019 þegar ákærði hlaut 20 mánaða fangelsisdóm, þar af 17 mánuði skilorðsbundið til tveggja ára, meðal annars fyrir brot á 1. mgr. 168. gr., 2. mgr. 218. gr., 4. mgr. 220. gr. og 1. mgr. 244. gr. almennra hegningarlaga, fyrir fíkniefna- og vopnalagabrot og margendurtekinn akstur án ökuréttar (17 tilvik) og undir áhrifum vímuefna (15 tilvik), sem yfirleitt fóru saman. Var ákærði jafnframt sviptur ökurétti í fimm ár. Brot ákærða samkvæmt dóminum voru framin á tímabilinu frá 24. febrúar 2016 til 27. júlí 2018.

Ákærði er nú sakfelldur fyrir eitt þjófnaðarbrot, framið 2017, vörslur fíkniefna í sex skipti frá maí 2017 til júní 2019, tvö vopnalagabrot framin 2017 og snemma árs 2019, akstur án ökuréttar í sjö skipti frá 2018 og fram til apríl 2019, eitt hraðakstursbrot, akstur sviptur ökurétti í tvö skipti, í apríl og 2. september 2019 og akstur undir áhrifum fíkniefna og/eða annarra vímuefna í níu skipti frá 2018 og fram til 2. september 2019. Voru þessi brot öll framin fyrir uppkvaðningu dómsins 16. september 2019 og teljast hegningarauki við hann, sbr. 78. gr. almennra hegningarlaga.

Þá er ákærði nú sakfelldur fyrir tvö umferðarlagabrot, framin í nóvember 2019 (akstur sviptur ökurétti og undir áhrifum áfengis og/eða annarra vímuefna) og fyrir þrjú fíkniefnalagabrot, framin í nóvember og desember 2019. Loks er ákærði fundinn sekur um hylmingu í desember 2019. Með þessum brotum hefur ákærði rofið 17 mánaða skilorðshluta dómsins frá 16. september 2019. Ber því nú að taka skilorðshluta þess dóms upp og dæma með máli þessu samkvæmt reglum 60. gr. almennra hegningarlaga, sbr. 7. gr. laga nr. 22/1955. Verður refsing ákærða samkvæmt því tiltekin eftir reglum 77. gr. hegningarlaga, en einnig eftir reglum 78. gr. laganna og þykir hæfilega ákveðin fangelsi í 20 mánuði. Með hliðsjón af greiðri játningu ákærða og því að hin nýju brot eru nær öll framin fyrir uppsögu dómsins 16. september 2019 þykir eftir atvikum mega ákveða að fresta nú fullnustu fangelsisrefsingar þannig að hún falli niður að liðnum 3 árum frá dómsbirtingu, enda haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði hefur unnið til sviptingar ökuréttar samkvæmt 101. gr. umferðarlaga. Með hliðsjón af sakaferli ber nú að svipta hann ökurétti ævilangt frá dómsbirtingu að telja.

Þá ber að fallast á upptökukröfur ákæruvalds eins og þær eru settar fram í ákærum og nánar greinir í dómsorði.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til að greiða allan sakarkostnað. Er annars vegar um að ræða 2.039.036 krónur í útlagðan sakarkostnað samkvæmt yfirliti ákæruvaldsins og hins vegar þóknun og aksturskostnað P-kk-ef K-kk-ef, verjanda ákærða við rannsókn og meðferð máls. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 826.460 krónur, að meðtöldum virðisaukaskatti og 13.090 krónur í aksturskostnað.

J-kk-nf J-kk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf M-kk-nf B-kk-nf, sæti fangelsi í 20 mánuði, en fresta skal fullnustu refsingar og hún niður falla að liðnum 3 árum frá dómsbirtingu haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá dómsbirtingu að telja.

Ákærði sæti upptöku á 13,22 grömmum af amfetamíni, 2,63 grömmum af kókaíni, 11 töflum af ecstasy, 9,51 g rammi af maríhúana, 0,45 grömmum af MDMA, 10 töflum af Tradolan 50 mg, 12 töflum af Xanax, tveimur fjaðurhnífum og tveimur hnúajárnum.

Ákærði greiði allan sakarkostnað, þar með talda 826.460 króna þóknun verjanda síns, P-kk-ef K-kk-ef lögmanns og 13.090 króna aksturskostnað hans.

J-kk-nf J-kk-nf